
Narvas Lääne tänav L1 asuva maa-ala osa 

tasuta kasutusse andmine (Narva Jäätmekäitluskeskus OÜ)

1. ASJAOLUD JA MENETLUSE KÄIK

Narva Jäätmekäitluskeskus OÜ-lt, registrikood 11336157, laekus Narva Linnavalitsuse Arhitektuuri- ja Linnaplaneerimise Ametile taotlus, milles palutakse anda tasuta kasutusse Narvas Lääne tänav L1 (katastritunnus 51106:001:0142, transpordimaa 100%) kinnistul asuva maa-ala osa üldpinnaga 525,0 m2 keskuse töötajatele ja klientidele parkimisplatsi rajamiseks. 
Parkimisplatsi rajamistööd teostatakse Narva Jäätmekäitluskeskus OÜ poolt ja kulul. 
Narva Jäätmekäitluskeskus OÜ kohustub tagama kasutusse taotletava maa-ala osa heakorra.  
Narva Jäätmekäitluskeskus OÜ taotlust arutati Narva Linnavalitsuse linnavarakomisjoni koosolekul 06.01.2016. a (protokoll nr 1) ning otsustati:
1. Nõustuda Narva Jäätmekäitluskeskus OÜ taotlusega ja soovitada anda Narva Jäätmekäitluskeskus OÜ-le, registrikood 11336157, avalikku enampakkumist korraldamata määramata ajaks tasuta kasutusse Narvas Lääne tänav L1 (katastritunnus 51106:001:0142, transpordimaa 100%) kinnistul asuva maa-ala osa üldpinnaga 525,0 m2 keskuse töötajatele ja klientidele parkimisplatsi rajamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2. Korra punktide 7.2 ja 7.2.4 sätestatu alusel võib juriidilistele isikutele, kelle osanikuks on Narva linn, määramata ajaks anda linnavara tasuta kasutusse linnavalitsuse korraldusega. 
2.3. Korra punktide 46, 46.4, (muudetud Narva Linnavolikogu 29.01.2009 määrusega nr 2) alusel avaliku enampakkumiseta või eelläbirääkimistega pakkumiseta võib anda kasutusse linnavara Korra punktis 7.2 nimetatud subjektidele.
2.4. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

2.5. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Lääne tänav L1 asuva maa-ala bilansiline valdaja.

3.  OTSUS

3.1. Anda Narva Jäätmekäitluskeskus OÜ-le, registrikood 11336157, avalikku enampakkumist korraldamata määramata ajaks tasuta kasutusse Narvas Lääne tänav L1 (katastritunnus 51106:001:0142, transpordimaa 100%) kinnistul asuva maa-ala osa üldpinnaga 525,0 m2 keskuse töötajatele ja klientidele parkimisplatsi rajamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida Narva Jäätmekäitluskeskus OÜ-ga punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks Narva Jäätmekäitluskeskus OÜ-le. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

